એનએસયુઆઇ દ્વારા જણાવાયું હતું કે, સરદાર પટેલ યુનિવર્સિટીના એસ ૧૭૬ મુજબ અભ્યાસક્રમ ગુજરાતી માધ્યમમાં ચલાવવા અંગે અને ગુજરાતી માધ્યમમાં પરીક્ષા લેવા અંગેની સ્પષ્ટ જોગવાઇ છે. આમ છતાં એસ.પી.યુનિવર્સિટીમાં ફરજિયાત અંગ્રેજી કરી માતૃભાષાનો ખતમ કરવાનો કારસો ઘડી રહ્યા છે. ગુજરાતની તમામ યુનિવર્સિટીમાં એલએલબી અને બીએડ બેચલર કોર્ષ ગણવામાં આવે છે. ત્યારે સરદાર પટેલ યુનિવર્સિટીની હેન્ડબુકમાં પણ સ્પષ્ટતા છે કે બેચલર કોર્ષ છે આમછતાં વાઇસ ચાન્સેલર આ કોર્ષને ગ્રેજ્યુએશન પછી એટલે માસ્ટર્સ ગણીને વિદ્યાર્થીઓ પાસેથી રૂ.૫૦ના બદલે રૂ.૫૦૦ લઇને લૂંટ ચલાવી રહ્યા છે. સરકાર દ્વારા વિદ્યાર્થીઓને અલગ અલગ સ્કોલરશીપ અને ફેલોશિપ આપવાની જાહેરાત કરવામાં આવે છે, પરંતુ સરદાર પટેલ યુનિવર્સિટીમાં પીએચ.ડીના વિદ્યાર્થીઓને સ્કોલરશીપ-ફેલોશીપ ના મળતી હોવાની ફરિયાદ ઉઠવા પામી છે. યુનિવર્સિટીમાં જાતિવાદ શરૂ કરતાં સેમેસ્ટરના ફોર્મમાં કાસ્ટનું અલગ ખાનું આપવામાં આવ્યું છે. યુનિવર્સિટીના પોસ્ટ ગ્રેજ્યુએટ ડિપાર્ટમેન્ટમાં એેક જ કલાસરૂમમાં અભ્યાસ કરતાં વિદ્યાર્થીઓના ફીના ધોરણ અલગ અલગ છે, જેમાં અડધા પાસે ગ્રાન્ટેડની અને અડધા પાસેથી સેલ્ફ ફાયનાન્સના ધોરણે ફી લેવામાં આવે છે.